Likumprojekts

**Grozījumi Valsts nodrošinātās juridiskās palīdzības likumā**

Izdarīt Valsts nodrošinātās juridiskās palīdzības likumā (Latvijas Republikas Saeimas un Ministru Kabineta Ziņotājs, 2005, 8.nr.; 2008, 15.nr.; 2009, 14.nr.; Latvijas Vēstnesis, 2010, 178.nr.; 2011, 93., 132.nr.; 2012, 75.nr.) šādus grozījumus:

1. Papildināt VIII nodaļu ar 33.2pantu šādā redakcijā:

"**33.2 pants.** **To juridiskās palīdzības sniedzēju saraksts, kuri sniedz juridisko palīdzību patvēruma meklētājam**

(1) Juridiskās palīdzības administrācija sastāda to juridiskās palīdzības sniedzēju sarakstu, kuri sniedz juridisko palīdzību patvēruma meklētājam, kas Patvēruma likumā noteiktajos gadījumos un kārtībā aizturēts un izmitināts Valsts robežsardzes patvēruma meklētāju izmitināšanas telpās un kura iesniegumu Patvēruma likumā noteiktajos gadījumos un kārtībā izskatījusi Valsts robežsardzes priekšnieka pilnvarota amatpersona saīsinātajā kārtībā un pieņēmusi lēmumu par atteikumu piešķirt bēgļa vai alternatīvo statusu. Minētajā sarakstā iekļauj juridiskās palīdzības sniedzējus, kuriem ar Juridiskās palīdzības administrāciju ir noslēgts juridiskās palīdzības līgums, ņemot vērā juridiskās palīdzības sniedzēju kompetenci, specializāciju, iespējas (piemēram, juridiskās palīdzības sniedzēja atrašanās vieta) un apņemšanos attiecīgajā lietu kategorijā sniegt juridisko palīdzību.

(2) Šā panta pirmajā daļā minēto sarakstu Juridiskās palīdzības administrācija sastāda reizi kalendārā gada ceturksnī līdz katra ceturkšņa trešā mēneša piecpadsmitajam datumam un piecu dienu laikā nosūta Valsts robežsardzei."

2. Papildināt pārejas noteikumus ar 19.punktu šādā redakcijā:

"19. Juridiskās palīdzības administrācija līdz 2013.gada 1.decembrim sastāda pirmo šā likuma [33.](http://www.likumi.lv/doc.php?id=104831#p33.1)2 pantā minēto juridiskās palīdzības sniedzēju sarakstu un nosūta to Valsts robežsardzei."

Tieslietu ministrs

J.Bordāns